钦定古今图书集成/明伦汇编/氏族典/第390卷 > 李存乂
## 钦定古今图书集成/明伦汇编/氏族典/第390卷 > 李存乂

按《五代史唐太祖家人传》：“太祖子存乂，同光三年封
睦王，历建雄保大二军节度使，娶郭崇韬女。是时魏
州妖人杨千郎用事，其妻出入宫禁，承恩宠，而士或
因之以求官爵，存乂等往往朋淫于家。及崇韬被族，
庄宗遣宦官阴察外议，宦官欲尽诛崇韬亲党，以绝
后患，乃诬言存乂过千郎家，酒酣，攘臂号泣，为妇翁”
称冤，言甚怨望。庄宗大怒，以兵围其第而族之，并诛
千郎。